Nzha xoꞌp mbëoꞌ di ngok kureꞌ,
orzeꞌ mixëꞌl Dios ganj Gabriel tu yezh kwaꞌn lë Nazaret,
kwaꞌn ñaꞌn lazh men Galilea,
plo nzho tu unaꞌ yeꞌn lë Mari,
nzo xtiꞌzh par ban kun tu miyiꞌ lë Che;
miyiꞌ reꞌ nzë ben cheꞌn rey Dabi.
Nguio ganj leꞌn yoꞌ plo nzho Mari,
orzeꞌ nzhab ganj:
―¿Mal Mari?
¡Dios niwiꞌ wen lol,
no Dios nzo kun lu!
No or mbin Mari widiꞌzh reꞌ,
net Mari xmod leꞌ Mari,
mileꞌ Mari xigab:
“¿Chon ne xaꞌ baꞌ kureꞌ lon?”
Orzeꞌ nzhab ganj:
―Mari,
nazhebtal,
porke nazhon nzhal,
lëꞌ Dios niwiꞌ lol.
Nal biwiꞌ,
lëꞌl weiꞌxin,
lëꞌl gap tu mëꞌd xibyiꞌ,
mbaino kuꞌlël mëꞌd JESÚS.
Dox tu miyiꞌ tsak gak mëꞌd reꞌ lo Dios,
mbaino lëꞌ mëꞌd reꞌ rulë Xmëꞌd paꞌ Dios,
Me nzho lo yibëꞌ,
no lëꞌ Señor Dios leꞌ,
gak mëꞌd reꞌ rey,
nela ngok Dabi gaꞌ,
tu xaꞌ kwaꞌn ngok mis ben mëꞌd reꞌ;
par leꞌ mëꞌd reꞌ mandad par dubtaꞌ lo rë men Israel,
no nayot lox leꞌ mëꞌd reꞌ mandad.
Orzeꞌ nzhab Mari lo ganj:
―¿Xmod gak kureꞌ,
porke gat kinutaꞌ miyiꞌ?
Orzeꞌ nzhab ganj:
―Lëꞌ Sprit cheꞌn Dios yiꞌd lol,
mbaino kun poder cheꞌn Dios,
dubal yaoꞌ kun xkal cheꞌn Me,
kuzeꞌ lëꞌ mëꞌd gapal baꞌ,
rulë Xmëꞌd paꞌ Dios,
mëꞌd nazhon kwaꞌn leꞌ rë tsa kwaꞌn nzhakla Dios.
No biwiꞌ,
nu ska tu bël yeꞌnal,
xaꞌ lë Sabel,
nzha la xoꞌp mbëoꞌ nakxin xaꞌ,
no ter mengol la xaꞌ,
xaꞌ kwaꞌn nidiꞌzh men nagakt gap mëꞌd,
porke par Dios,
yent kwan nagak leꞌ Dios.
Orzeꞌ nzhab Mari:
―Biwiꞌ go,
Dios nak Me nileꞌ mandad da;
leꞌ Dios kuna nela xmod nel lon baꞌ.
Orzeꞌ ña ganj.